|  |
| --- |
|  PatvirtintaPriekulės kultūros centro direktorius 2017 m. vasario 15 d. įsakymu Nr. V1-4  |
|  |

**PRIEKULĖS KULTŪROS CENTRO**

**FOLKLORO ANSAMBLIO VADOVO PAREIGYBĖS APRAŠYMAS**

**I. BENDROJI DALIS**

1. Priekulės kultūros centro (toliau – Kultūros centras) folkloro ansamblio vadovas (toliau- Vadovas) yra Kultūros centro darbuotojas, dirbantis pagal darbo sutartį, pavaldus ir atskaitingas Kultūros centro direktoriui.
2. Vadovą priima į darbą ir iš jo atleidžia, nustato tarnybinį atlyginimą, skiria drausmines nuobaudas Kultūros centro direktorius.
3. Vadovas darbe vadovaujasi Lietuvos Respublikos teisės aktais, Priekulės kultūros centro nuostatais, darbo sutartimi, šiuo aprašymu, Kultūros centro direktoriaus įsakymais, vidaus tvarkos taisyklėmis, jei jie neprieštarauja Lietuvos Respublikos teisės aktams.
4. Folkloro ansamblio vadovas, pagal profesijų klasifikatorių yra etnologas, yra priskiriamas specialistų grupės darbuotojams. Pareigybės lygis – A2.

**II. SPECIALIEJI REIKALAVIMAI FOLKLORO ANSAMBLIO VADOVUI**

1. Turėti aukštąjį filologijos studijų srities ir krypties išsilavinimą arba jam prilygintą.
2. Būti susipažinusiam ir savo darbe gebėti taikyti Lietuvos Respublikos etninės kultūros valstybinės globos pagrindų įstatymą, Lietuvos Respublikos etninės kultūros plėtros valstybinę programą, kitus teisės aktus, Klaipėdos rajono savivaldybės tarybos sprendimus, mero potvarkius, Kultūros centro direktoriaus įsakymus, reikalingus funkcijoms vykdyti.
3. Gebėti:

7.1. rasti sprendimus problemoms, kurioms išspręsti reikia profesinės patirties, plačių ir nuodugnių atitinkamos srities žinių;

7.2. analizuoti ir apibendrinti pateiktą medžiagą;

7.3. organizuoti etnokultūrinius renginius;

7.4 suburti folkloro grupę, savarankiškai organizuoti jos darbą ir jai vadovauti;

7.5. dirbti komandoje;

7.6. taisyklinga valstybine kalba sklandžiai dėstyti mintis raštu ir žodžiu.

1. Išmanyti darbo su folkloro grupe specifiką, folkloro žanro ypatumus bei kūrybiškumo pritaikymo scenoje galimybes.
2. Naudotis Microsoft office programine įranga.
3. Elgesiu ir veikla nepažeisti etikos principų ir taisyklių.

**III. FOLKLORO ANSAMBLIO VADOVO PAREIGOS IR FUNKCIJOS**

1. Planuoti ir organizuoti folkloro grupių darbą, etnokultūrinę veiklą:

11.1. sudaryti metų kolektyvo veiklos programą;

11.2. parinkti repertuarą ir jį nuolat atnaujinti;

11.3. diegti folkloro grupių dalyviams liaudies meno supratimo pradmenis;

11.4. parengti folkloro grupes koncertams, konkursams, festivaliams;

11.5. kelti kolektyvo meninį lygį;

11.6. ugdyti folkloro grupių narių tarpusavio bendravimo ir sceninę kultūrą;

11.7. prireikus režisuoti koncertines programas;

11.8. organizuoti koncertus ir koncertines išvykas;

11.9. rūpintis kolektyvo reklamine medžiaga ir jos sklaida;

11.10. rūpintis folkloro grupių koncertinių rūbų priežiūra bei jų atnaujinimu;

11.11. pateikti direktoriui kolektyvo veiklos programą, repeticijų grafikus;

11.12. pateikti direktoriui informacinę medžiagą apie kolektyvo išvykas, veiklą, pasirodymus.

1. Pateikti kolektyvo (-ų) mėnesio veiklos planus ir ataskaitas vietos renginių organizatoriui.
2. Kuruoti ir organizuoti etnokultūrinius Priekulės kultūros centro renginius.
3. Rūpintis papročių, tradicijų ir apeigų atgaivinimu, propagavimu ir pritaikymu įvairiuose renginiuose;
4. Konsultuoti skyrių darbuotojus etnkolultūrinių renginių klausimais;
5. Rinkti, saugoti ir kaupti etnokultūrinę medžiagą;
6. Vadovauti folkloro grupių repeticijoms (individualioms, grupinėms ir jungtinėms).
7. Pagal galimybes vykdyti atlikėjo funkcijas.
8. Kaupti dalykinę, repertuaro bei metodinę literatūrą.
9. Palaikyti ryšius ir bendradarbiauti su kūrybinėmis sąjungomis, organizacijomis,
kultūros ir švietimo įstaigomis.
10. Nuolat gilinti žinias, kelti profesinę kvalifikaciją Lietuvos nacionalinio kultūros centro, Priekulės kultūros centro rengiamuose kursuose ir seminaruose, užsiimti savišvieta.
11. Laikytis darbo saugos, priešgaisrinės saugos reikalavimų.
12. Teikti siūlymus dėl kultūrinių renginių planavimo, organizuoti rajoninius, regioninius ir respublikinius folkloro žanro renginius.
13. Padėti organizuoti Kultūros centro renginius.
14. Vykdyti kitus vienkartinius Kultūros centro direktoriaus ir meno skyriaus vedėjo įpareigojimus, nenumatytus pareiginiuose nuostatuose, tačiau susijusius su Kultūros centro vykdoma veikla.
15. Tausoti įstaigos nuosavybę.

**IV. FOLKLORO ANSAMBLIO VADOVO TEISĖS**

1. Vadovas turi teisę:

27.1. į tinkamas darbo sąlygas, atostogas ir kitas teisės aktais numatytas garantijas;

27.2. gauti įstatymų ir kitų teisės aktų nustatytą darbo užmokestį;

27.3. siūlyti, inicijuoti ir organizuoti įvairias šventes, renginius ar kitokius projektus, susijusius su savo kolektyvų meniniu žanru;

27.4. gavęs Kultūros centro direktoriaus nurodymą atlikti Lietuvos Respublikos teisės aktų reikalavimams prieštaraujančius veiksmus, atsisakyti juos vykdyti, raštu paaiškindamas atsisakymo motyvus.

**V. FOLKLORO ANSAMBLIO VADOVO ATSAKOMYBĖ**

1. Vadovas atsako:

28.1. už kolektyvų meninį lygį;

28.2. už tai, kad kolektyvai kasmet paruoštų naujas programas ir parodytų jas visuomenei;

28.3. už tai, kad kolektyvai laiku dalyvautų Kultūros centro organizuojamuose renginiuose ar įvairiuose projektuose;

28.4. už kolektyvo veiklos programos įgyvendinimą;

28.5. už kolektyvo mėnesio veiklos planų ir ataskaitų duomenų tikslumą;

28.6. už kolektyvui patikėtus koncertinius drabužius bei kitas materialines vertybes;

28.7. už pateikiamų duomenų tikslumą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

­­­(data)